CELEX: 62020TB0146(01)
Language: sk
Date: 2021-07-28 00:00:00
Title: Vec T-146/20: Uznesenie Všeobecného súdu z 28. júla 2021 – Csordas a i./Komisia („Žaloba o neplatnosť – Verejná služba – Úradníci – Riadny priebeh volieb do miestnej sekcie výboru zamestnancov Komisie pôsobiacej v Luxemburgu – Predloženie spoločného zoznamu šiestich odborových alebo zamestnaneckých organizácií – Kontrolná povinnosť inštitúcie – Žaloba zjavne bez právneho základu“)

11.10.2021   
            
            
               SK
            
            
               Úradný vestník Európskej únie
            
            
               C 412/9
            
         
      Uznesenie Všeobecného súdu z 28. júla 2021 – Csordas a i./Komisia
      (Vec T-146/20) (1)
      
      („Žaloba o neplatnosť - Verejná služba - Úradníci - Riadny priebeh volieb do miestnej sekcie výboru zamestnancov Komisie pôsobiacej v Luxemburgu - Predloženie spoločného zoznamu šiestich odborových alebo zamestnaneckých organizácií - Kontrolná povinnosť inštitúcie - Žaloba zjavne bez právneho základu“)
      (2021/C 412/07)
      Jazyk konania: francúzština
      
         Účastníci konania
      
      
         Žalobcovia: Annamaria Csordas (Luxemburg, Luxembursko), Adrian Sorin Cristescu (Luxemburg), Jean Putz (Esch-sur-Alzette, Luxembursko), Miguel Vicente-Nunez (Luxemburg) (v zastúpení: M.-A. Lucas, advokát)
      
         Žalovaná: Európska komisia (v zastúpení: T. Bohr, T. Lilamand a D. Milanowska, splnomocnení zástupcovia)
      
         Predmet veci
      
      Návrh založený na článku 270 ZFEÚ po prvé na zrušenie alebo určenie protiprávnosti opomenutia Komisie predchádzať alebo brániť viacerým úkonom alebo opomenutiam súvisiacim s voľbami do miestnej sekcie výboru zamestnancov Komisie pôsobiacej v Luxemburgu, ktoré sa konali v novembri 2019, po druhé na zrušenie rozhodnutia Komisie z 28. novembra 2019 o výpočte reprezentatívnosti reprezentatívnych odborových alebo zamestnaneckých organizácií v rámci Komisie a po tretie na zrušenie všetkých rozhodnutí týkajúcich sa pridelenia dodatočných prostriedkov odborovým alebo zamestnaneckým organizáciám, ktoré podpísali dohodu o reprezentatívnosti zo 14. októbra 2019, nad rámec tých, ktorými disponovali na základe reprezentatívnosti, ktorá im bola priznaná po voľbách do miestnej sekcie výboru zamestnancov pôsobiacej v Luxemburgu v roku 2016
      
         Výrok
      
      
                  1.
               
               
                  Žaloba sa zamieta.
               
            
                  2.
               
               
                  Žalobcovia sú povinní nahradiť trovy konania, vrátane trov konania o nariadení predbežného opatrenia.
               
            
         (1)  Ú. v. EÚ C 201, 15.6.2020.